Elin Kard

Elin Kard (sündinud 24. augustil 1972 Pärnus) on eesti kultuurikorraldaja, kunstnik ja õppejõud. 
pisi|Kard (2024)

 Haridus 
Elin Kard õppis Pärnu IV Keskkoolis (praegune Pärnu Ülejõe Põhikool) ja Pärnu Kaugõppekeskkoolis. Aastal 1997 sai Kard rakendusliku bakalaureusekraadi Tallinna Kergetööstustehnikumist, 2000. aastal lõpetas Eesti Kunstiakadeemia bakalaureuseõppe nahakunsti erialal ja 2003. aastal kaitses Eesti Kunstiakadeemias magistrikraadi kunsti erialal. Alates 2011. aastast õpib Eesti Kunstiakadeemia doktorikoolis ja alates 2024. aastast Tartu Ülikooli Ühiskonnateaduste Instituudi magistriõppes õppekaval „Muutuste juhtimine ühiskonnas“. 

 Töö ja looming 
Aastatel 1990–1995 töötas ETKVL Tootmiskoondise Vikero Pärnu osakonnas õmbleja ja hiljem juurdelõikajana, aastatel 2000–2003 Vaal galeriis konsultandina ja aastatel 2005–2007 SA Kaasaegse Kunsti Eesti Keskuse projektijuhina. On töötanud õpingute ajal ka koristaja, nõudepesija ja kondiitrina.

Alates 2004. aastast on andnud Eesti Kunstiakadeemias loenguid, aastatel 2013–2018 oli Elin Kard Eesti Kunstiakadeemia vabade kunstide teaduskonna joonistamise õppetooli juht ja dotsent ning aastal 2015 Eesti Kunstiakadeemia vabade kunstide teaduskonna dekaan. Aastatel 2019–2020 oli Elin Kard Eesti Kunstiakadeemia nõukogu liige. 

Aastast 2003 on Elin Kard Hobusepea galerii ja Draakoni galerii galerist. Aastatel 2013–2019 oli Eesti Kunstnike Liidu asepresident ja alates aastast 2019 on Elin Kard Eesti Kunstnike Liidu president. Liidu juhina algatas 2022. aastal loovisikute sotsiaalsete garantiide puudumisele tähelepanu juhtiva tähtajatu meeldetuletuskampaania „Ravikindlustus kõigile!“.

Alates 2006. aastast on Elin Kard üks MTÜ Eesti Kaasaegse Kunsti Muuseumi asutajaliikmetest ja selle juhatuse liige. Alates 2004. aastast on Elin Kard Eesti Kunstnike Liidu aastaraamatu koostaja ja toimetaja ja alates 2006. aastast Eesti Kunstnike Liidu aastanäituse kataloogi koostaja ja toimetaja ning alates 2011. aastast ajakirja Kunst.ee uudistrükiste rubriigi koostaja.

Aastatel 2006–2011 oli Elin Kard Veneetsia Rahvusvahelise kunstibiennaali Eesti ekspositsiooni asekomissar. Elin Kard on kureerinud ja kujundanud näituseid, olnud Tallinna Rahvusvahelise Graafikatriennaali kommunikatsioonijuht (2004) ja avaldanud artikleid ning arvamuslugusid ajakirjanduses (ka pseudonüümiga Elena Šmakova).

Aastatel 2011–2013 oli Elin Kard Eesti Kultuurkapitali kujutava- ja rakenduskunsti sihtkapitali nõukogu liige ja on olnud alates 2011. aastast paljude stipendiumi- ja preemiakomisjonide liige. Aastatel 2013–2020 oli Elin Kard ajakirja Estonian Art toimetuskolleegiumi liige. Alates 2016. aastast on Elin Kard SA Kunstitaristu nõukogu liige.

Lisaks isikunäitustele osalenud alates 1998. aastast ühisnäitustel Eestis, Leedus, Austrias, USA-s, Ungaris, Hollandis, Taanis, Islandil ja Saksamaal. Eesti Kunstnike Liidu liige alates 2003. aastast. 

 Tunnustus 
 2023 – Eesti Kultuurkapitali kujutava ja rakenduskunsti sihtkapitali aastapreemia
 2008 – Eesti Kultuurkapitali kujutava ja rakenduskunsti sihtkapitali aastapreemia
 2000 – Scripta Manent' II ergutusauhind

 Isiklikku 
Elin Kardi isa oli teatri- ja filminäitleja ning kokaraamatute autor Peeter Kard (Šmakov) ja ema teatri- ja filminäitleja Eha Kard (Sikk). 

 Näitused 
 Isikunäitused 
 2006 „Vägivald ja Propaganda“ (koos Marco Laimre, Andres Tali ja Marko Mäetammega), Tallinna Kunstihoone
 2004 „Samadhi“, Tallinna Linnagalerii
 2002 „Alasti. Kaetud“, Tallinna Kunstihoone galerii
 2001 „3 – act cuicide“, Pärnu Jazz Café
 2001 „Anna andeks“, Haapsalu Linnagalerii
 2000 „Anna andeks“, EKA galerii, Tallinn
 2000 „Anna andeks“, Viljandi Teater Ugala
 2000 „Anna andeks“, Pärnu Teater Endla
 2000 „Joonistused“, Tabasalu Gümnaasium
 1999 „Joonistused“, Kiviõli galerii
 1999 „Joonistused“, Jõhvi Kunstide Kool

 Grupinäitused (valik) 
 2024 „Riides ja alasti. 110 aastat figuuriõpet Eesti Kunstiakadeemias“, (kuraatorid Reeli Kõiv, Britta Benno), Eesti Kunstiakadeemia galerii, Tallinn
 2022 „Mis saab neist armsatest tüdrukutest?“, (kuraator Tamara Luuk), Tallinna Kunstihoone
 2011 „Tagasi koju“, (kuraator Mari Kartau), Pärnu Linnagalerii
 2011 „Muuseumi failid: Kogutud printsiibid“, (kuraator Anders Härm), Eesti Kaasaegse Kunsti Muuseum, Tallinn
 2005 „Hääled“, (kuraator Marco Laimre), Rotermanni Soolaladu, Tallinn
 2005 „Autoportree“, (kuraator Erki Kasemets), Tartu Kunstimaja
 2004 „Kodu, kallis kodu“, (kuraator Eha Komissarov), Rotermanni Soolaladu, Tallinn
 2003 „Ülestähendused“, (kuraator F.F.F.F.), Szentendre Moodsa Kunsti Keskus, Ungari
 2002 „Artgenda 2002“, (kuraator Anders Härm), Hamburg, Saksamaa
 2002 „Cantico delle Creature“, Assisi, Itaalia
 2001 „Apocalypse“, Gallery 5020, Salzburg, Austria
 2001 Artlink International Young Art, New York, USA
 2001 Art Primeurˈ2001, (kuraator Sirje Helme), Centrum Beeldende Kunst, Dordrecht, Holland
 2001 „Leiubüroo“, (kuraator Ado Lill), Hansapanga galerii, Tallinn
 2000 „Eesti kunst. Eesti võimalused. Naturalism“, (kuraator Peeter Allik), Tallinna Kunstihoone galerii
 2000 „Scripta ManentˈII“, Tallinna Kunstihoone
 2000 2 International Artists Book Triennial „Apocalypsis“, Vilnius, Leedu
 1999 „Maalˈ99. Identiteet. Identiteedid“, (kuraator Eha Komissarov), Tallinna Kunstihoone
 1999 „Motiiv“, (kuraator Agur Kruusing), Haapsalu Linnagalerii
 1999 „Mälu“, (kuraator Lennart Mänd), EKA galerii, Tallinn
 1998 „Maalˈ98. Maalitud reaalsus, aktuaalne anakronism“, (kuraator Kaido Ole), Vaal galerii, Tallinn
 1998 „Strateegiline maal“, (kuraator Jaan Elken), EKA galerii, Tallinn

 Teadustöö 
 Elin Kard, (juh) Eha Komissarov, „Inimnahk kui piir ja tähenduste kandja“ (MA, 2003), Eesti Kunstiakadeemia.
 Elin Kard, (juh) Anu Allas, „Nullindatel alustanud. Hobusepea galerii kui inkubaator“ / „Started in the Noughties: Hobusepea Gallery as an incubator“, Eesti Kunstiakadeemia (lõpetamata doktorikraad).

 Artikleid 
 2024 Elin Kard. Väärikas pension vabakutselistele – milleks?. KUNST.EE 2024/3
 2024 Elin Kard, Kadi-Ell Tähiste. Kunsti rahastus on ikka veel kapitaalremondi ootel. Sirp
 2024 Elin Kard skandaalsest linnanäitusest: valusatele probleemidele mittemõtlemine ei tee neid olematuks. EPL
 2023 Elin Kard. Kampaania „Ravikindlustus kõigile!#. KUNST.EE 2023/4
 2023 Elin Kard. „Ravikindlustus kõigile!“ – milleks?. KUNST.EE 2023/4
 2023 Elin Kard. Kristjan Raua nimelise preemia laureaadid. Sirp
 2023 Elin Kard, Kadi-Ell Tähiste. Kunsti rahastus vajab kapitaalremonti. Sirp, Kultuur.err
 2021 Elin Kard. Meie ühine visioon. Sirp
 2021 PÄEVA TEEMA | Kunstnike liidu juht Elin Kard: kriis on jätnud loomeinimesed turvatundeta, riik peaks toetama kindlustustega. Eesti Päevaleht
 2016 Elena Šmakova (Kard, Elin). IV Artishok biennale 2014. A+B=AB14.
 2012 Elin Kard. Vaikus enne revolutsiooni, Sirp
 2010 Elin Kard. Müüdimurdja, Kunst.ee 2010/1-2 lisa Eesti Kunsti Ökonoomika II
 2010 Elena Šmakova (Elin Kard). Sotsiaalne kunst kui kodanikuõigus- ja kohustus, Sirp
 2010 Elena Šmakova (Elin Kard). Mees tagaistmel. KUNST.EE 2009/3-4
 2009 Elena Śmakova (Elin Kard). sirpsuvelpuhkab.blogspot.com. Sirp, 24.07.2009
 2009 Elena Šmakova (Elin Kard). Kinnine kohus. KUNST.EE 2009/1-2
 2009 Elena Śmakova (Elin Kard). Meistri kutsumine. Sirp, 24.04.2009
 2009 Elena Śmakova (Elin Kard). Naistest ja solidaarsusest. Sirp, 03.04.2009
 2009 Elena Šmakova (Elin Kard). Muid võimalusi ei ole! Intervjuu Kristina Normani ja Marco Laimrega. Sirp, 13.03.2009
 2008 Elin Kard. Tartu laulupeo patroon on Andrus Ansip. Sirp, 17.10.2008
 2007 Elin Kard. Kodanikud ja valdkonnad: Veneetsia biennaal, näiteks. Postimees AK, 16.06.2007
 2007 Elin Kard. Kommenteerimata jäänud geopoliitika, turumajandus ja amneesia Moskvas. PM, 24.03.2007
 2007 Elin Kard. Stabiliseerumine kestab. Positiivne intensiivsus. EPL, 13.01.2007 
 2006 Elin Kard. Kas ketshup on veri või midagi muud?. Lisandusi Eesti kunstiloole 4. KKEK 2006.
 2006 Elin Kard. Acrimony needs. Lisandusi Eesti kunstiloole 4. KKEK 2006.
 2006 Elin Kard. Is ketchup blood or something else?. Estonian Art 1/2006
 2006 Elin Kard. Noorest kunstnist ilma pikivaheta. Lisandusi Eesti kunstiloole 3. KKEK 2006.
 2006 Elin Kard. Vestlus Kaido Olega. Vikerkaar 1-2/2006
 2005 Elin Kard. Tätoveeritud daamid. Avenüü. Kevad 2005
 2005 Elin Kard. I hate Life. Life makes me sick and sad. Vikerkaar 6/2005
 2004 Elin Kard. Breaktthrough: Perspectives on art from ten new EU member states. "Pioneers of the Periphery Seeking the Breaking Point" kataloog.
 2004 Elin Kard. Skisofoonia etniliselt ebakindlatele/Schizophony for the Ethnically Instable. Manifesta 5. kataloog.
 2004 Elin Kard. Intellektuaalne kingsepp Orgussaar/Intellectual Cobbler Orgussaar. Estonian Art 1/2004
 2004 Elin Kard. Perifeeria pioneerid murdepunkti otsimas. Sirp, 09.07.2004
 2003 Elin Kard. Heli Sarapuu murelik sentiment. Eesti Päevaleht, 09.12.2003
 2003 Elin Kard. Künnapu ja Maasik-just married. Eesti Päevaleht, 11.10.2003

 Intervjuud 
 2024 Kunstiministeerium. President ja kodulinn. Kunstiministeerium, Klassikaraadio, 14.12.2024
 2024 Juhan Raud, Elin Kard. Turvatunne ja loomevabadus. Sirp, 20.12.2024 
 2024 Stuudios on Eesti Kunstnike Liidu president Elin Kard. Kunstiministeerium, Klassikaraadio
 2023 Elin Kard: riik peaks toetama ka teisi kultuurivaldkondi nii nagu teatreid. Kultuur.err
 2023 Elin Kard. Riik peaks tagama toimetuleku, et kunstnikud saaksid tegeleda oma erialaga, Vikerhommik
 2023 KULTUURIS KUUM ⟩ Loomeliidud ei ole erakondade kultuuriprogrammidega rahul. Postimees Podcast
 2023 „Kultuuristuudio. Arutelu – Elin Kard ja Berk Vaher“ ETV2
 2022 ERR Päevakaja. Elin Kard ja Maria-Kristiina Soomre loovisikute toetustest. Päevakaja, Vikerraadio
 2022 Elin Kard: Vabakutseliste tervisekindlustuse puudumine on viinud suremuse tõusuni. Vikerraadio
 2022 Elin Kard – kunstivaldkond sai arengukava. Kuku raadio Ärataja
 2022 Airi Triisbergi intervjuu Elin Kardiga. Kuhu edasi? Sirp
 2021 Kristi Helme. Elin Kard: kunstnikele on omane vaesusega kohaneda, kuid olukord läheb päev-päevalt keerulisemaks. EPL
 2021 Abimeetmed loomevaldkonnale, kommenteerivad Taaniel Raudsepp ning Elin Kard. Vikerraadio
 2020 Kunstiministeeriumi intervjuu EKL president Elin Kard vestleb Maarin Mürgiga. Kunstiministeerium, 24.03.2020
 2014 Nädala intervjuu. Elin Kard: Mul ei ole kunagi olnud probleemi ükskõik milliste huvigruppidega suhtlemisel. Kultuur.err
 2014 Elin Kard: „Kui kunstnikel ei oleks galeriisid, kus alustada, ei oleks teistel institutsioonidel hiljem ka kedagi müüa, vahendada, premeerida ega esindada." Intervjuu ajakirjas Kunst.ee, 1/2014

 Viited 

 Välislingid 
 https://elenasmakova.wordpress.com
 www.eaa.ee
 https://hobusepeadraakon.ee/
 https://galerii.eaa.ee/hobusepea/eindex.htm
 https://galerii.eaa.ee/draakon/
 https://www.ekkm.ee/

Kategooria:Eesti kunstnikud
Kategooria:Eesti õppejõud
Kategooria:Sündinud 1972